Oddvar Hellerud

Oddvar Hellerud (født 30. september 1917, død 6. juni 1998) var en norsk journalist og pressemann, fra 1966 innenriksredaktør i Norsk Telegrambyrå.Einar Olsen: En historisk vandring gjennom 140 år i Norsk Telegrambyrå : NTB 1867 - 2007, NTB, Oslo 2007, side 41

Hellerud begynte sin journalistiske karrière i Eidsvold Blad i 1936. Umiddelbart etter frigjøringen i 1945 kom han så til NTB. Der ble han til han gikk av med pensjon i 1984. I NTB var han først stortingsmedarbeider, deretter redaksjonssekretær i stat- og kommuneavdelingen. 

Fra begynnelsen av 1950-årene var han ansvarlig for byråets valgtjeneste, - da datamaskinene gjorde sitt inntog. Valgresultatet ble hentet inn i samarbeid med IBM og videreformidlet til landets aviser og NRK. Helleruds sentrale posisjon i dette arbeidet gjorde at han gjerne ble omtalt som «valgnattens general».Per Egil Hegge: «Valvake og hårfine margina»r,  Dag og Tid 18. september 2015, side 37

Han hadde også en sentral posisjon i utformingen av pressestøtten i Norge. Stat og Pressekomitéen, som avga innstilling i 1967, ble ledet av Hellerud - derav navnet Hellerud-komitéen. Komitéens mandat var å finne svar på hvordan man kunne opprettholde en differensiert presse i Norge. Dagens statlige pressestøtte hviler på denne innstillingen.

Hellerud engasjerte seg også faglig, og han var i perioden 1952 til 1961 formann i Oslo Journalistklubb. Han var også med i Norsk Presseforbunds hovedstyre.

Bibliografi
Oslo journalistklubb 100 år : 1894-1994 : festskrift (sammen med Aage Møst) Oslo journalistklubb 1994 

 Referanser 

Kategori:NTB
Kategori:Norske journalister